open-index/open-wikipedia-markdown huggingface dataset:
Никола Марковски

**Никола Трифонов Марковски**, нерекуван уште и **Коле Бапчорчето** или **Коле Бапчорски**— македонски револуционер, теозоф, деец на македонско-одринското ослободително движење и костурски војвода.

## Животопис
Марковски е  роден во селото Бапчор, Костурско. Своето средно образование го стекнал во Солун и Битола. За време на Илинденското востание како војвода на чета бил тешко ранет во десната нога. По востанието заминал за Бугарија.  Учел историја на софискиот универзитет „Свети Климент Охридски".

За време на  Младотурската револуција во 1908 година станал член на бугарската партија Сојуз на бугарски уставни клубови и бил избран за делегат на партискиот основачки конгрес од Костур.

Во времето на Првата светска војна завршил школа за резервни офицери и служел во 65 полк на Единадесета македонска пешадиска дивизија на бугарската армија.

За време на грчкото управување на Егејска Македонија во Втората светска војна во почетокот на април 1943 година по иницијатива на Централниот комитет на ВМРО, Костурското братство испратило делегација во Костурскиот крај, во која влегле Спиро Василев, Георги Киселинчев, Тома Бакрачев, Димитар Палчев и Никола Марковски. При враќањето се пратил извештај до бугарскиот цар Борис III, во кој делегацијата ги опишала маките на месното население, кое било подложено на терор од вооружени грчки формации и од италијанските окупаторски власти и замолиле на паравоената организација Охрана да се пуштат 1000 пушки, 20 лесни и тешки митралези и муниција, за да се вооружат сите кои се запишале како волонтери и инсистирале Бугарија да покаже и политичка поддршка на бунтовниците.

Марковски пишувал и поезија. Бил женет за сестрата на Васил Чекаларов, Зоја, која исто така участвала активно во македонското револуционерно движење.

Никола Трифонов бил последниот претседател на Бугарското теозофско обштество. Починал во Софија, Бугарија на 26 октомври 1966 година.

## Наводи

Категорија:Луѓе од Бапчор
Категорија:Дејци на ВМОРО
Категорија:Македонски војводи
Категорија:Македонски преселници во Софија
Категорија:Македонски општественици
Категорија:Македонски револуционери
Категорија:Дејци на ВМРО
Категорија:Учесници во Илинденското востание
Талисески јазик

**Талисески** — австронезиски јазик, дел од групата на југоисточни соломонски јазици. Јазикот го зборуваат околу 12.520 жители на Гвадалканал, Соломони, според податоците од 1999 година.

## Поврзано
* Океански јазици
* Југоисточни соломонски јазици

Категорија:Гелајско-гвадалканалски јазици
Категорија:Јазици на Соломоните
569 Миса

**569 Миса** — мала планета која кружи околу Сонцето.

## Наводи

## Надворешни врски
* Discovery Circumstances: Numbered Minor Planets
* 

Категорија:Астероиди наречени по ликови од старогрчката митологија
Категорија:Главен астероиден појас
Категорија:Откритија на Јохан Пализа
Миса
Категорија:Неправилни месечини
Црква „Св. Архангел Михаил“ - Претор

**Свети Архангел Михаил** — гробјанска селска црква во селото Претор, Општина Ресен, Македонија.

Се наоѓа во југозападниот дел на селото, во близина на Големото Преспанско Езеро. Во кругот на црквата се наоѓаат и селските гробишта.

## Историја

Била изградена во 1729 година, а запалена и разурната за време на Првата светска војна. Во 1926 година била обновена. Во 1994 година повторно била извршена обнова на црквата.

## Поврзано

* Ресенско архијерејско намесништво
* Подмочанско-љубојнска парохија
* Претор

## Галерија


Податотека:Викиекспедиција Преспа 342.jpg|Црквата заедно со камбанаријата
Податотека:Викиекспедиција Преспа 344.jpg|Камбанаријата на црквата


## Наводи

## Надворешни врски

Категорија:Претор
Претор
Кара Ташо

**Атанас Караташов**, нарекуван и **Брадата**, **Ташо Островски**, **Кара Ташо**, **Караташо**, (, Острово, Воденско - , Зборско, Мегленско) — македонски револуционер, воденски војвода на Внатрешната македонско-одринска револуционерна организација.

## Животопис
Кара Ташо е роден во 1850 година во воденското село Острово. Во редовите на ВМОРО се приклучил во 1902 година и бил војвода во Воденскиот крај, додека негов секретар бил Димитар Занешев. Учествувал во Илинденското востание како воденски војвода, а исто така имал учество во голема битка во месноста Пожарски Дол.

По востанието, Кара Ташо дејствувал како подвојвода на воденскиот војвода Лука Иванов. Одговорен бил за заседата на грчкиот андартски капитен Епаминондас Гарнетас два дена по неговиот напад над воденското село Теово на 26 ноември 1904 година. Кај Саракиново и Долно Родиво двете чети се сретнале, андартите биле разбиени и пребегале во селото  Полјани.

Во мај 1905 година четата на Кара Ташо се префрлила во соседната област Мариово и во селото Ивени за казна ги убива мајката и сестрата на андартот Петар Сугарев. Кара Ташо загинал заедно со Лука Иванов на 25 август 1906 година кај селото Зборско во битка со грчкатата андартска чета на Константинос Гарефис, кој подоцна исто така умрел.

## Наводи

Категорија:Луѓе од Острово (село)
Категорија:Дејци на ВМОРО
Категорија:Македонски војводи
Категорија:Борци против грчката вооружена пропаганда во Македонија
Категорија:Учесници во Илинденското востание
Категорија:Починати во Зборско
Страдањето на Јованка Орлеанка

**„Страдањето на Јованка Орлеанка“** (француски: *La Passion de Jeanne d'Arc*) — француски филм од 1928 година, во режија на Карл Теодор Драјер (*Carl Theodor Dreyer*), кој е автор и на сценариото заедно со Жозеф Делтеј (Joseph Delteil). Главните улоги во филмот ги толкуваат: Рене Жан Фалконети (*Renée Jeanne Falconetti*), Ежен Силвен (Eugene Silvain), Андре Берле (*André Berley*), Морис Шуц (*Maurice Schutz*), Антонен Арто (*Antonin Artaud*), Луј Раве (Louis Ravet), Мишел Симон (*Michel Simon*) итн. Филмот се смета за една од пресвртните точки во историјата на кинематографијата, благодарение на продукцијата, режијата и глумата на Факлонети која често се наведува како една од најдобрите изведби на сите времиња. Во 1929 година, филмот ја освоил наградата на Американското здружение на филмските критичари за најдобар странски филм,  а во 1999 година, во изборот на „Village Voice Film Poll“, филмот бил прогласен за осми најдобар филм на XX век.

## Содржина
Филмот ги прикажува последните денови на Јованка Орлеанка, нејзиното судење и погубувањето. Таа е заробена и одведена во Англија, каде група судии и теолози ѝ судат. Тие ја обивнуваат дека е опседната од ѓаволот и бараат од неа да се покае, но таа упорно тврди дека Господ ја испратил да ја изврши нејзината мисија, така што ѝ го испратил св. Архангел Михаил. Судиите и теолозите постојано ја навредуваат и ѝ се потсмеваат, но некои од нив покажуваат симпатија кон неа. Бидејќи таа упорно останува на своите ставови, ја носат во собата за мачење, но не успеваат да ја скршат. На крајот, соочена со смртната казна, таа попушта и признава дека била заблудена од ѓаволот и така го избегнува погубувањето. Меѓутоа, штом ја вратат во затворот, таа го отфрла даденото признание. Поради тоа, таа е жива запалена, а насобраниот народ се свртува против англиската војска.

## Наводи

Категорија:Француски филмови
Категорија:Филмови од 1928 година
Категорија:Неми филмови
Категорија:Филмови за Јованка Орлеанка
Категорија:Филмови на Карл Теодор Дреер
Категорија:Филмови со Рене Жан Фалконети
Категорија:Филмови со Антонен Арто
Категорија:Филмови со Ежен Силвен
Категорија:Филмови со Мишел Симон
Категорија:Филмови со Морис Шуц
Категорија:Филмови со Андре Берле
Категорија:Филмови со Луј Раве
Категорија:Филмови чие дејствие се одвива во Англија
Себуански јазик

**Себуански**, или познат и како **висајски**, — австронезиски јазик, кој се зборува на Филипините од околу 20 милиони луѓе. Јазикот се зборува во јужните делови на државата каде е и регионален јазик. Јазикот е втор најголем во државата, веднаш за тагалскиот, и најголем од групата на висајски јазици.

Себуанскиот има најголем број луѓе кои го зборуваат иако не бил дел од образовниот систем до 2012 година. Јазикот е лингва франка во јужните делови на Филипините. Името на јазикот потекнува од островот Себу.

## Фонологија
### Самогласки

Во прилог следува самогласниот систем на себуанскиот, со дадени графеми во заграда:

До пред колонијалниот период (некаде 16 век) јазикот имал само 3 самогласки: ,  и . Бројот на самогласки се зголемил на 5, односно дополнителни две („о“ и „е“) биле преземени од шпанскиот. Сепак гласовите **o** и  **у**, како и **e** и  **и** се уште алофони.

### Согласки

Во прилог следува преглед на согласките со соодветните графеми во заграда:

## Поврзано
* Филипински јазици
* Себуанци
* Јазици во Филипините

## Наводи

## Надворешни врски
* Себуански речник 
* Себуански речник
* Себуанско-англиски речник 
* Ang Dila Natong Bisaya
* Себуански правопис 
* Себуански часови 

Категорија:Себуански јазик
Категорија:Јазици на Филипините
Унеапски јазик

**Унеапски**, или познат и како **балиски**, — австронезиски јазик, дел од групата на океански јазици, поточно од подгрупата на мезомеланезиски јазици. Јазикот го зборуваат околу 10.000 луѓе на островот Бали (Унеапа), северно од Западна Нова Британија во Папуа Нова Гвинеја. Некои јазичари сметаат дека јазикот всушност е дијалект на соседниот  витуански јазик.

## Поврзано
* Австронезиски јазици
* Мезомеланезиски јазици

Категорија:Мезомеланезиски јазици
Категорија:Јазици во Папуа Нова Гвинеја
Витуански јазик

**Витуански** — австронезиски јазик, дел од групата на океански јазици, поточно од подгрупата на мезомеланезиски јазици. Јазикот го зборуваат околу 7000 луѓе во Западна Нова Британија во Папуа Нова Гвинеја.

## Класификација
Во рамките на австронезиските јазици, јазикот е класифициран како дел од групата на мезомеланезиски јазици. Најсроден на витуанскиот е унеапскиот јазик, па така некои јазичари ги сметаат за еден јазик.

## Фонологија

### Самогласки

### Согчласки

## Писмо
Јазикот се пишува со латиница. Се проценува дека од 15 до 25% од говорниците на витуанскиот се описменети, но бројот на описменети на ток писин е многу поголем (бидејќи тој е национален јазик во државата)

## Наводи

* 
* 
* 

## Надворешни врски
*Фонолошки податоци на витуанскиот 

Категорија:Мезомеланезиски јазици
Категорија:Јазици во Папуа Нова Гвинеја
Тениски јазик

**Тениски** — австронезиски јазик, дел од групата на океански јазици, поточно од погрупата на мезомеланезиски јазици. Јазикот е најсроден со мусауанско-емиранскиот јазик, со кој формираат подгрупа на мезомеланезиските јазици. Јазикот го зборуваат околу 30 луѓе и со тоа истиот се смета за скоро исчезнат јазик. Традиционално јазикот се зборувал на островот Тенч, острови Свети Матијас во Папуа Нова Гвинеја.

## Поврзано
* Океански јазици
* Мезомеланезиски јазици

Категорија:Светиматејски јазици
Категорија:Јазици во Папуа Нова Гвинеја
Мусауанско-емирански јазик

**Мусауанско-емирански** — австронезиски јазик, дел од групата на светиматејски јазици. Јазикот е сроден со тениски јазик, со кој ја сочинуваат посебната група наречена светиматејски јазици.  Јазикот се зборува во Папуа Нова Гвинеја од околу 5000 жители.

## Фонологија

### Согласки

### Самогласки

## Примери

### Броеви

# kateba
# qalua
# kotolu
# qaata
# qalima
# qaonomo
# qaitu
# qaoalu
# qasio
# kasagaula

## Литература

* Blust, Robert (1984). "A Mussau vocabulary, with phonological notes." In Malcolm Ross, Jeff Siegel, Robert Blust, Michael A. Colburn, W. Seiler, *Papers in New Guinea Linguistics, No. 23,* 159-208. Series A-69. Canberra: Pacific Linguistics.
* Ross, Malcolm (1988). *Proto Oceanic and the Austronesian languages of western Melanesia.* Canberra: Pacific Linguistics.
* Mussau Grammar Essentials by John and Marjo Brownie (Data Papers on Papua New Guinea Languages, volume 52). 2007. Ukarumpa: SIL.http://www.sil.org/pacific/png/abstract.asp?id=538

## Надворешни врски
* Материјали за јазикот
* Материјали за јазикот

Категорија:Светиматејски јазици
Категорија:Јазици во Папуа Нова Гвинеја
Категорија:Загрозени јазици
Маринер 3

**Маринер 3** – американско вселенско летало од програмата Маринер, едно од двете вселенски сонди дизајнирано и конструирано од Лабораторијата за млазен погон за проектот Маринер-Марс 1964, чија цел била да спроведе научни истражувања на планетата Марс и да пренесе, назад на Земјата, информации за меѓупланетарниот простор и просторот околу Марс, да направи телевизиски снимки на површината на Марс и радиоокултациски податоци од сигналите на вселенскиот број афектирани од атмосферата на Марс. .

Маринер 3  бил дополнително опремен со инструменти во однос на Маринер 2. Тој бил опремен со ТВ камера, дополнителни инструменти и 4 сончеви плочи. Од овие причини Маринер 3 имал поголема маса, па заради тоа бил употребена носечка ракета Агена Д, наместо дотогашната Агена Б.

Маринер 3 бил лансиран во 14:22 EST на 5 ноември 1964 година од Кејп Канаварел. Лансирањето поминало без проблеми, Агена го завршила своето согорување и ја донело сондата на траекторијата кон Марс. Еден час по лансирањето, првите телеметриски преноси од Маринер 3 биле примени, кои покажале дека научните инструменти функционирале исправно, но немало индикација дека сончевите плочи се во функција. После 8 часа батериите откажале и мисијата официјално е отповикана..

Три недели подоцна, на 28 ноември 1964 година, бил лансиран Маринер 4 кој стигнал во орбитата на Марс за седум и пол месеци.

## Инструменти
Маринер 3 бил опремен со следниве инструменти:
# телевизиска камера
# магнетометар
# детектор на плазма
# детектор на космички зраци
# детектор на меѓупланетарна прашина 
# детектор на наелектризирани честички

## Поврзано
* Програма Маринер
* Маринер 1
* Маринер 2
* Маринер 4
* Маринер 5
* Маринер 6
* Маринер 7
* Маринер 8
* Маринер 9
* Маринер 10

## Наводи

## Надворешни врски
*Mariner 3 Mission Profile  by NASA's Solar System Exploration
*Space Flight Operations Plan Mariner Mars '64 (PDF)

Категорија:Астрономија
Категорија:Марс
Категорија:Маринер
Категорија:Вселенски летала пуштени во 1964 година
Трета мајка

**Трета мајка** — музички албум на македонскиот гитарист Влатко Стефановски и американскиот гитарист Мирослав Тадиќ, со учество на бугарскиот музичар Теодосиј Спасов (кој свири на кавал). Албумот е објавен од дискографската куќа „Авалон продукција“, во 2004 година.
## Содржина
Албумот содржи 10 композиции, со вкупно времетраење од 47 минути и две секунди, кои претежно претставуваат инструментални верзии на македонски народни песни:
* Саноќ седам Трено (Sanoc sedam Treno), 3:38
* Не си го продавај Кољо... (Ne si go prodavaj Koljo...), 5:43
* Море сокол пие (More sokol pie), 6:06
* Анадолу ојун хаваси (Anadolu oyun havasi), 3:45
* Калеш Анѓо (Kalesh Andjo), 4:33
* Касапско оро (Kasapsko oro), 5:09
* Опа-иха (Opa-iha), 3:48
* Кираџиче, јабанџиче (Kirajdzice, jabandzice), 4:43
* Еј ти момче охриѓанче (Ej ti momce ohridjance), 4:29
* Елено моме (Eleno mome), 4:22

## Технички податоци
Албумот бил сниман во текот на март и април 2004 година, во студиото „Езотерија“, а снимател бил Влатко Стефановски. Уредник на албумот бил Мирослав Тадиќ, а миксер бил Јанез Крижај од Љубљана, Словенија. Фотографиите се дело на: Румен Камилов (на предната страница на албумот), El Gvojos (на задната страница) и Мирослав Тадиќ (на внатрешната страница). Автор на нацртот на обвивката на албумот бил Ладислав Цветковски.

## Критички осврт
Во својот осврт во „Expose Magazine“, Мајк Езо (Mike Ezzo) напишал дека Стефановски и Тадиќ ги опфаќаат сите стилови: џез, рок, блуз и традиционалната музика кои се испреплетуваат во мајсторско и значајно дело, а чудните ритми ги развиваат како да свират 4/4 во сонот. Исто така, тој истакнува дека двајцата гитаристи свират неверојатно брзо при што ги споредува со проектите на Џон Меклафлин и Пако Де Лусија, само што тие се помалку конвенционални, поегзотични, но подеднакво инспиративни. Во приказот објавен во онлајн гитарското списание „Minor 7th“ се наведува дека Стефановски и Тадиќ се емоционално поврзани мајсторски музичари кои создале ремек-дело на границата меѓу класичната, фолкот и прогресивниот акустичен рок. Роберт Дојч (Robert Deutch) од „Stereophile“, исто така, ги нарекува Стефановски и Тадиќ брилијантни музичари, кои се технички совршени и едно со музиката.

## Наводи

## Надворешни врски
Трета мајка - критика  на мрежното место All about jazz 

Категорија:Албуми на Влатко Стефановски
Категорија:Изданија на Авалон продукција
Категорија:Појавено во 2004 година во Македонија
Категорија:Македонски дела од 2004 година
Барочки јазик

**Барочки** — австронезиски јазик, дел од групата на мезомеланезиски јазици од подгрупата на новоирски јазици. Јазикот се зборува во покраината Нова Ирска во Папуа Нова Гвинеја.Според податоците од 1985 година, јазикот го зборувале 2100 луѓе.

## Поврзано
* Мезомеланезиски јазици
* Новоирски јазици

Категорија:Мадачки јазици
Тигачки јазик

**Тигачки** или **омоански** — австронезиски јазик, дел од групата на океански јазици, поточно од подгрупата на новоирски јазици. Јазикот, според податоците од 1991 година, го зборувале околу 6000 жители во округот Кавиенг, во покраината Нова Ирска во Папуа Нова Гвинеја. Покраинскиот главен град е опфатен со територијата на овој јазик.

## Наводи

## Поврзано
* Мезомеланезиски јазици
* Новоирски јазици

Категорија:Лавонгајско-налички јазици
Налички јазик

**Налички** — австронезиски јазик, од групата на океански јазици, поточно до подгрупата на новоирски јазици. Јазикот го зборуваат околу 5000 жители во 17 села во округот Кавиенг во покраината Нова Ирска во Папуа Нова Гвинеја. Јазикот има зборовен редослед подмет-прирок-предмет.

## Литература

## Поврзано
* Мезомеланезиски јазици
* Новоирски јазици

Категорија:Лавонгајско-налички јазици
571 Дулсинеја

**571 Дулсинеја** — астероид од класата Р.

## Наводи

## Надворешни врски
* Discovery Circumstances: Numbered Minor Planets
* 

Категорија:Главен астероиден појас
Дулсинеја
Дулсинеја
Дулсинеја
Категорија:Неправилни месечини
Отворено првенство на Австралија 2017

**Отвореното првенство на Австралија 2017** — тениски турнир одржан во Мелбурн Парк помеѓу 16–29 јануари 2017. Турнирот бил 105. издание од Отвореното првенство на Австралија, и прв Гренд слем во годината. Турнирот се состоел од натпревари помеѓу професионални играчи во три конкуренции: поединечно, двојки и мешани двојки.

Новак Ѓоковиќ и Анжелик Кербер биле бранители на титулите, но ниту еден од нив не успеал повторно да дојде до титулата; Ѓоковиќ бил поразен во второто коло од Денис Истомин, додека пак Кербер загубила од Коко Вандевеј во четвртото коло.

За првпат по Отвореното првенство на Франција 2004, првите носители во машка и женска конкуренција, Енди Мари и Анжелик Кербер, загубиле пред четвртфиналето. Роџер Федерер ја освоил својата 18. Гренд слем титула во кариерата победувајќи го Рафаел Надал во финалето во пет сета - и прва Гренд слем титула по 2012 година. Серена Вилијамс била подобра од својата сестра Венус Вилијамс во женското финале, надминувајќи ја Штефи Граф со што станала тенисерка со најмногу освоени Гренд слем титули (23) во отворената ера.

Како и во претходните години, главен спонзор на турнирот бил Киа.

## Турнир
Отвореното првенство на Австралија 2017 се одржало во Мелбурн Парк во Мелбурн, Викторија, Австралија.

Турнирот бил раководен од меѓународната тениска федерација (ITF) и бил дел од календарите на АТП и ВТА турнирите под категоријата Гренд слем. Турнирот се состоел од машки и женски натпревари во поединечна конкуренција и во конкуренција на двојки, како и натпревари во мешани двојки. Покрај турнирите во сениорска конкуренција, биле одржани и турнири во јуниорска конкуренција (играчи под 18 години), и турнири во тенис со инвалидски колички.

Турнирот се играл на тврда подлога на вкупно 25 терени, вклучувајќи ги најголемите три: Род Лејвер Арена, Хајсенс Арена и Маргарет Корт Арена.

## Распределба на бодови и паричен фонд
### Распределба на бодови

### Паричен фонд
Вкупниот паричен фонд на Отвореното првенство на Австралија 2017 бил зголемен за 14% на рекордни 50,000,000 австралиски долари.

по тим

## Список на носители
Ова се играчите носители и играчите кои го откажале учеството. Носителите се поставени според рангирањето на АТП и ВТА листите на 9 јануари 2017 година, додека пак *претходни бодови* се бодовите кои играчите ги имале на 16 јануари 2017 година.

### Мажи поединечно

### Жени поединечно

#### Откажани играчи

## Шампиони
### Сениори
;Мажи поединечно
*  ** [[Роџер Федерер]]** против  Рафаел Надал, 6–4, 3–6, 6–1, 3–6, 6–3

;Жени поединечно
*  **[[Серена Вилијамс]]** против  Венус Вилијамс, 6–4, 6–4

;Машки двојки
*  **[[Хенри Континен]]** /  **[[Џон Пирс]]** против  Боб Брајан /  Мајк Брајан, 7–5, 7–5

;Женски двојки
*  **[[Бетани Матек-Сендс]]** /  **[[Луција Шафаржова]]** против  Андреа Хлавачкова /  Пенг Шуаи, 6–7(4–7), 6–3, 6–3

;Мешани двојки
* ** [[Абигејл Спирс]] /  [[Хуан Себастијан Кабал]]** против  Санија Мирза /  Иван Додиг, 6–2, 6–4

## Наводи

## Надворешни врски
* Официјално мрежно место  

Категорија:2017 во тенисот
Тијаншки јазик

**Тијаншки** или познат како **џаулски** — австронезиски јазик, дел од групата на океански јазици од подгрупата на новоирски јазици. Јазикот се зборува во Папуа Нова Гвинеја од околу 800 луѓе.

## Наводи

## Надворешни врски
* Карта на тијаншкиот јазик

## Поврзано
* Мезомеланезиски јазици
* Новоирски јазици

Категорија:Лавонгајско-налички јазици
572 Ребека

**572 Ребека** — мала планета која кружи околу Сонцето. Била откриена на 19 септември 1905 година од германскиот астроном Паул Гец во Хајделберг. Била именувана по млада дама од Хајделберг.

Фотометриските набљудувања од опсерваторијата Палмер Дивајд во Колорадо Спрингс во 2007 година дале светлинска крива за овој објект со вртежен период од 5,656 ± 0,002 часа и промена на светлинската величина од 0,40 ± 0,02 во величина. Ова била во согласност со 5,65 часовниот период измерен во 1998 година.

## Наводи

## Надворешни врски
* Discovery Circumstances: Numbered Minor Planets
* 

Категорија:Главен астероиден појас
Ребека
Ребека
Категорија:Астероиди од типот C
Ребека
Категорија:Неправилни месечини
Карански јазик

**Карански јазик** е име на еден од следниве јазици:

* Карански јазик (Кореја), јазик во Јужна Кореја
* Карански јазик (Папуа Нова Гвинеја), австронезиски јазик во Папуа Нова Гвинеја
* Карански јазик (Танзанија), банту-јазик во Танзанија
Кандахар

**Кандахар** е вториот најголем град во Авганистан, со население од околу 491,500 жители . Порано се наракувал Александрија Арахозиска, по Александар Велики, кој бил негов основач во 329 година п.н.е. Во западниот дел на градот тече реката Архандаб.

## Наводи


Категорија:Градови во Авганистан
Категорија:Населени места основани во 4 век п.н.е.
Наоми Харис

**Наоми Мелани Харис**, РБИ (родена на ) — англиска глумица.

## Животопис

Наоми Харис ја започнала својата филмска кариера уште како дете, глумејќи во детската телевизиска серија *[[Сајмон и вештерката]]* во 1987 година. Таа ја глумела вештерката *Тиа Далма* во вториот и третиот филм од филмската франшиза *[[Пиратите од Карибите (филмски серијал)|Пиратите од Карибите]]*, Селена во *[[28 дена подоцна]]* и Вини Мандела во *[[Мандела: Долг пат кон слобода]]*. Таа ја глумела Ив Манипени во Џејмс Бонд филмовите *[[Слободен пад (филм)|Слободен пад]]* и *[[Спектра (филм)|Спектра]]*.

Во 2016 година, таа глумела во критички пофалениот филм *[[Месечина (филм од 2016)|Месечина]]*, изведба што и донела номинации за наградите Златен глобус, БАФТА и Оскар за најдобра глумица во споредна улога.

## Наводи

## Надворешни врски

*

Категорија:Живи луѓе
Категорија:Англиски глумици
Категорија:Офицери на Редот на Британската Империја
Категорија:Луѓе од Лондон
Категорија:Апсолвенти на Кембричкиот универзитет
Суперпартнер

**Суперпартнер** (или **счестичка**) — хипотетичка елементарна честичка предвидена со суперсиметријата, една од тековните синергистички теории во честичната (високоенергетска) физика.

Суперпартнерите на постоечките фермиони се нарекуваат со додавање на претставката *с-* (што означуа „супер“ како во *счестичка*) пред името на фермионот, како на пр. „сврвен кварк“. Суперпартнерите на бозоните пак, ја носат наставката *-ино*, како на пр. глуино; а сите баждарни суперпартнери се нарекуваат гејџина.

## Теориски предвидувања
Според теоријата за суперсиметријата, секој фермион треба да има партнерски бозон (суперпертнер), а секој бозон треба да и има партнерски фермион. Точната *ненарушена* суперсиметрија вели дека честичката и нејзиниот суперпартнер треба да имаат иста маса. Засега не е пронајден ниеден суперпартнер на честичките по стандардниот модел. Ова може да значи дека суперсиметријата е погрешка како претпоставка, или дека суперсиметријата не е точна *ненарушена* симетрија на природата. Доколку се пронајдат суперпартнери, нивните маси треба да укажуваат на размерот во кој се нарушува суперсиметријата.

Честичките кои се реални скалари (како аксионот), имаат фермионски суперпартнери покрај реланото скаларно поле. Кај аксионите, овие честички се нарекуват аксина или саксиони.

Во дополнетата претстава за суперсиметријата, секоја честичка може да има повеќе од една суперчестичка. На пример, доколку има два примерока на суперсиметријата во четири димензии, фотонот би имал два фермионски и еден скаларен суперпартнер.

Во нула димензии, може да постои суперсиметрија без суперпартнери, но ова е единствен можен случај.

## Предизвикување на суперпартнери во забрзувач
Доколку теоријата за суперсиметријата е точна, се очекува ваквите честички да се појават во високоенергетски забрзувач на честички. Ова не би било лесна задача, бидејќи ваквите честички може да имаат маса до илјадапати поголема од нивните „реални“ партнери.

Некои истражувачи се надеваат дека Големиот хадронски судирач на ЦЕРН ќе даде докази за постоењето на суперпартнерските честички. но засега нема такви наоди.

## Поврзано
* Чарџино
* Глуино
* Гравитино — суперпартнер на хипотетичкиот гравитон
* Хигсино
* Неутралино
* Сфермион

## Наводи

## Надворешни врски
*Национална лабораторија „Аргон“  
*Голем хадронски судирач 

Категорија:Суперсиметрија
Категорија:Теориска физика
Пехчевски Водопади

**Пехчевски Водопади** — водопади сместени на Малешевските Планини, кај изворите на реката Брегалница, во близина на градот Пехчево. Во пределот има девет водопади, од кои всушност само два се на Брегалница, додека останатите се на Црн Дол, Љутачка Река (Ж’тачка Река) и Спиковски Андак. Највисокиот водопад е со висина од 14&nbsp;м.

## Водопади
### Спиковски Водопади

Спиковските се наоѓаат по течението на Равна Река, поточно нејзината мала притока позната како Спиковски Андак, на околу 6&nbsp;км од Пехчево во правец кон границата со Бугарија. Во оваа месност се сместени два водопади. Првиот се наоѓа на околу 200&nbsp;м од патот и е висок околу 2&nbsp;м, додека вториот се наоѓа на околу 300&nbsp;м по првиот и неговата висина е околу 7&nbsp;м. Патот до водопадите започнува со дрвена врата, а потоа е обележан и содржи неколку дрвени мовчиња. Во близина на водопадите, покрај почетокот од патот, е сместена ќумурџилница. Над водопадите е сместен археолошкото наоѓалиште Градиште. Според една легенда, Пехчево долги години бил под опсада на Османлиите кои не можеле да го освојат. На местото каде што се наоѓаат водопадите порано имало успусни канали, преку кои Османлиите влегле во тврдината и со тоа успеале да го освојат градот.

### Љутачки Водопади
Љутачките Водопади се сместени на истоимената река, позната и како Ж’тачка Река, во месноста позната како Валевичка Река, на неколку километри од Спиковските Водопади кон границата со Бугарија. Во овој предел има два водопади коишто се наоѓаат на надморска височина од 1.400&nbsp;м. Едниот водопад е со висина од околу 10&nbsp;м и до него може да стигне само со теренско возило.

### Скокото
Скокото се наоѓа во истоимениот шумски парк, непосредно по вливот на Љутачка Река во Брегалница. Тој е висок околу 7&nbsp;м и до него води пешачка патека во должина од околу 1.500&nbsp;м којашто започнува од местото наречено Дебел Рид.

### Црнодолски Водопад
Црнодолскиот Водопад се наоѓа на истоимената река. До него води пешачка патека долга околу 400&nbsp;м. Водопадот е висок 5&nbsp;м.

## Туризам
Во близина на водопадите се наоѓа туристичката населба Равна Река, во којашто има сместувачки капацитети и спортско-рекреативни терени. Во април 2016 година, во населбата е отворен и рибник.

## Галерија

Податотека:Влезна порта од патеката кон Спиковските Водопади.jpg|Влезната порта од патот кон Спиковските Водопади
Податотека:Спиковски Водопад во Равна Река.jpg|Малиот Спиковски Водопад
Податотека:Спиковски Водопад во Равна Река 3.jpg|Големиот Спиковски Водопад


## Поврзано
* Хидрографија на Македонија
* Дарко Оносимоски 2021 година Патопис: Пехчевски водопади туристички локалитет со голем потенцијал- skiimacedonia.mk

## Наводи

Категорија:Водопади во Македонија
Категорија:Брегалница
Категорија:Географија на Пехчево
Марјан Јанески

**Марјан Јанески** (роден на   во Гостивар) — македонски кошаркар и поранешен член на македонската машка репрезентација. Тој настапува за кошаркарскиот клуб Гостивар.

## Кариера
### Клупски настапи
Својата професионална кариера ја започнал гостиварски Маврово во 2006 година. Во Маврово играл сè до крајот на 2007 година. Во јануари 2008 година, за време на полусезоната, Марјан Јанески се префрлил во Работнички. За сезоната 2008/09, Јанески бил вклучен во екипата на Работнички, но потоа бил пратен на позајмица во Торус. За следната сезона целосно се префрлил во Торус каде играл сè до 2011 година. Во јули 2011 година, Јанески се префлил во МЗТ Аеродром. Во МЗТ, Јанески останал сè до ноември истата година, кога се префрлил во Куманово 2009. За сезоната 2017/18, тој ја продолжил соработката со Куманово. За сезоната 2018/19, Јанески се преселил во Работнички. Со Работнички, Јанески го освоил Купот 2019, додека во Првенството бил вицепрвак. На почетокот на август 2019 година, Јанески бил во преговори со Куманово. Во средината на август, Јанески официјално ги сменил клупските бои и по вторпат заиграл за Куманово. За сезоната 2020/21, во средината на јуни 2020 година, тој потпишал двогодишен договор со Гостивар.

мини|(Куманово - Фени индустри) 12.11.2017
мини|(Куманово - Гостивар) 05.05.2018

### Репрезентативни настапи

## Успеси

### Титули
#### Работнички
***[[Прва македонска кошаркарска лига|Прва македонска лига]]** (1) :  2008/09 (пратен на позајмица)
***[[Куп на Македонија во кошарка|Куп на Македонија]]** (1) : 2019

### Признанија
* Трета најдобра петорка на сезоната 2016/17
* Втора најдобра петорка на сезоната 2017/18 
* Најдобра домашна петорка на сезоната 2017/18
* Најдобра домашна петорка на сезоната 2018/19
* Почесно споменување во сезоната 2018/19
* Најдобра домашна петорка на сезоната 2019/20
* Почесно споменување во сезоната 2019/20

## Наводи

## Надворешни врски
* Профил на Марјан Јанески на eurobasket.com

Категорија:Живи луѓе
Категорија:Кошаркари од Гостивар
Категорија:Родени во 1988 година
Категорија:Кошаркари на КК Работнички
Категорија:Кошаркари на КК МЗТ Скопје
Ананка (месечина)

**Ананка** () — неправилна месечина на Јупитер. Откриена е од Сет Барнс Николсон во опсерваторијата „Маунт Вилсон“ во 1951 г и наречена по Ананка, старогрчка божица на неизбежноста и мајка на мојрите.

Месечината го добила ова име дури во 1975 г.; пред тоа била позната како ****. Меѓу 1955 и 1975 г. понекогаш се нарекувала „Адрастеја“ — име кое денес го носи друга месечина на Јупитер.

По месечината е наречена Ананкината група, која се состои повратни неправилни месечини кои кружат околу Јупитер помеѓу 19,3 и 22,7 Гм при наклони од околу 150°.

## Орбита
Ананка кружи околу Јупитер по висока повратна орбита со големо занесување и голем наклон. Од 2000 г. наваму се откриени осум неправилни месечини околу Јупитер кои следат слични орбити. Сознанијата за орбиталните елементи на Ананка се од јануари 2000 г. Истите постојано се менуваат поради Сончевите и планетарните растројувања. Дијаграмот подолу ја прикажува орбитата на Ананка во однос на другите повратни неправилни Јупитерови месечини. Занесувањето на орбитите е претставено со жолти отсечки (кои се протегаат од перицентар до апоцентар). За упат е дадена и најнадворешната правилна месечина, Калиста.

Земајќи ги овие орбитални елементи и досега познатите физички особености, Ананка се смета за најголем остаток од распарчување со кое е создадена Ананкината група.

## Физички особености
Во видливиот спектар, Ананка се јавува како неутрална до светлоцрвена (бојни показатели B-V=0,90 V-R=0,38).

Во инфрацрвениот спектар, Ананка е слична на астероидите од типот P, но со можно присуство на вода.

мини|лево|300п|Повратните неправилни Јупитерови меечини.

## Поврзано
* Неправилна месечина
* Јупитерови месечини

## Наводи

* Ефемерида: IAU-MPC NSES

## Надворешни врски
* Профил на Ананка  — „Истражување на Сончевиот Систем“, НАСА 

Категорија:Јупитерови месечини
Категорија:Неправилни месечини
Категорија:Ананкина група
Категорија:Астрономски тела откриени во 1951 година
Категорија:Месечини со повратна орбита
Изабел Ипер

**Изабел Ан Мадлен Ипер** (родена на 16 март 1953 г.) — француска и театарска глумица која играла во повеќе од сто филмови и телевизиски продукции почнувајќи од нејзиното филмско деби во 1971 година. Таа ја освоила наградата БАФТА за најперспективна глумица за нејзината изведба во *[[Плетачка на тантели]]* (1977), како и наградата Сезар за најдобра глумица за изведбата во *[[Церемонија (филм од 1995)|Церемонија]]* (1995). Таа е глумица со најмногу номинации за наградата Сезар, со вкупно 16 номинации. Во 1994 година, Ипер била прогласена за витез со Францускиот орден за заслуги, а потоа во 2005 година била унапредена на офицер. Таа била прогласена за витез со орденот Легија на честа во 1999 година и унапредена во офицер во 2009 година.

Првата номинација за наградата Сезар, Ипер ја имала за изведбата во *[[Алоис (филм)|Алоис]]*. Таа ја добила наградата најдобра глумица што ја доделува Канскиот филмски фестивал за изведбите во *[[Виолет Нозиер]]* (1978) и *[[Пијанистка (филм)|Пијанистка]]* (2001) и наградата Волпи пехар за најдобра глумица на Венецијанскиот филмски фестивал за изведбите во *[[Приказна за жените]]* (1988) и *Церемонија* (1995). Нејзини други значајни филмови во Франција се *[[Лулу (филм)|Лулу]]* (1980), *[[Разделба (филм од 1994)|Разделба]]* (1994), *[[8 жени]]* (2002), *[[Габриела (филм од 2005)|Габриела]]* (2005) и *[[Љубов (филм од 2012)|Љубов]]* (2012). Како една од најплодните глумици на меѓународна сцена, Ипер работела на филмови во Италија, Русија, Средна Европа и на Азискиот континент. Значајни филмови на англиски јазик во кои таа глумела се: *[[Врата на рајот (филм)|Врата на рајот]]* (1980), *[[Го сакам Хакабис]]* (2004), *[[Исчезнувањето на Елеонор Ригби]]* (2013) и *[[Погласно од бомби (филм)|Погласно од бомби]]* (2015).

Во 2016 година, Ипер добила пофалби за работата во филмовите *[[Таа (филм од 2016)|Таа]]* и *[[Во исчекување (филм)|Во исчекување]]*, освојувајќи ги наградите за најдобра глумица на националното друштво на филмски критичари и здруженијата на филмски критичари на Њујорк и Лос Анџелес двата филма. Таа исто била прогласена за глумица на годината од страна на здружението на филмски критичари на Лондон. За изведбата во *Таа*, Ипер добила Златен глобус за најдобра глумица во драма и номинација за Оскар за најдобра глумица.

## Наводи

## Надворешни врски
* 
* 
* Изабел Ипер  на filmsdefrance.com
* 

Категорија:Родени во 1953 година
Категорија:Француски глумци
Категорија:Луѓе од Париз
Категорија:Офицери на Легијата на честа
Категорија:Носители на Националниот орден за заслуги (Франција)
Категорија:Живи луѓе
Категорија:Добитници на Златен глобус
И сѐ стана месечина

**И сè стана месечина** (бугарски: *И всичко стана луна*) е збирка раскази на бугарскиот писател Георги Господинов од 2013 година.

## Содржина
Збирката содржи 19 раскази:
* 8 минути и 19 секунди
* Пред хотелот „Бугарија“
* Привиденија
* Таткопосвојување
* Обичај
* Азбука на жени
* Да ја побараш Карла во Лисабон
* Do Not Disturb
* Богот на имињата
* Ќерка
* О Хенри!
* За Лора
* Чај од вишни
* Фотографија
* Средба со флорал
* Ликови од последните денови
* Старецот и морето
* Six Degrees of Separation
* И сè стана месечина

## За збирката
Веднаш по објавувањето, збирката постигнала голем успех и станала најпродавана книга во Бугарија. Некои од расказите претходно веќе биле објавени во неколку антологии, на различни јазици. Според зборовите на самиот автор, расказите во книгата имаат заедничка атмосфера и сите ги поврзува заедничка логика. Книгата се одликува со префинета поетика, со лирско истражување на деталите и на доживувањата и обилува со многу емоции, а во неа авторот покажува голем интерес за невидливото.

## Наводи

 Категорија:Дела на Георги Господинов
Црква „Св. Илија“ - Владимирово

**Свети Илија** — новоизградена селска црква во малешевското село Владимирово. Сместена е на полјана во крајниот источен дел од селото.

## Историја
Црквата била изградена во 2005 година. Во неа се извршувале главните религиски обреди во периодот кога опожарената црква „Вознесение Христово“ се обновувала.

## Архитектура
Црквата претставува крсто-куполен храм. Куполата има осумаголна основа и е изградена од тули, а на секоја од страните има монофора. Покриена е со пирамидален кров над кој има крст. Црквата е изградена од тули и на нејзините ѕидови има повеќе ланцетни прозорци. Пред влезот на црквата и непосредно од десната страна има натстрешница.

## Поврзано
* Црква „Вознесение Христово“
* Струмичка епархија
* Владимирово

## Наводи

## Надворешни врски

Владимирово
Категорија:Владимирово
Јогурт

мини|Десерт со јогурт
**Јогурт** ― производ кој се создава преку природна постапна на ферментација на млекото со помош на бактерии. Со делувањето на бактерите доаѓа од ферментација при што млечниот шеќер (лактоза) преминува во млечна киселина. Овој процес се користи при индустриско добивање на јогурт.

## Подготовка
[мини|230п|Производство на јогурт во [Лабораторија|лабораториски услови.]]
Под поимот јогурт како производ се подразбира полутечен млечен производ кој се добива со загревање на млекото и додавање на бактериите на млечните киселини (*-{Lactobacillus bulgaricus}-* и *-{Streptococcus thermophilus}-*). 
На температура од 42°-45&nbsp;°C за 2-4 часа доаѓа до ферментација и скиселување на млекото. Потоа, јогуртот се лади со што се успорува скиселувањето и се продолжува трајноста. Јогуртот содржи околу 0,7% млечни киселини.

Јогуртот може да се подготви и дома. Потребно е да го загреете млекото на 40-42&nbsp;°C, се додава малку јогурт (на 2 литра млеко доволно е 1 децилитар јогурт), добро ќе го измешате и ќе го оставите поклопено на топло место 2-3 часа. После тоа треба го ставите во фрижидер.

## Хранливост
Јогуртот е богат со белковини, калциум, витамин Б2 (конкретно рибофлавин) и Витамин Б12.

Луѓето кои не поднесуваат млечен шеќер (лактоза) може слободно да пијат јогурт, бидејќи лактозата во процесот на ферментација се претвора во млечна киселина. Исто така, јогуртот се користи и во медицината, конкретно за лечење на проблеми во системот за варење и за спречување дијареја предизвикана од антибиотици.

## Наводи

Категорија:Десерти
Категорија:Млечни производи
Категорија:Турцизми
Марко Иванов

**Марко Иванов Петров**, нарекуван **Мати** и **Карамата** — македонски револуционер, костурски војвода на Внатрешната македонско-одринска револуционерна организација.

## Животопис
Иванов е роден во 1877 година во кајларското село Паљор (денес *Фуфас*), денес во егејскиот дел на Македонија). По влегувањето во редовите на ВМОРО, се занимавал со достава на оружје за организацијата. Во 1903 година влегол во илегала и бил четник кај поручникот Георги Папанчев. Во мај присуствувал на Смилевскиот конгрес. За време на Илинденското востание бил војвода на загоричкиот центар во Костурскиот реон и учествувал во преземањето на гратчињата Невеска и Клисура, каде потоа бил назначен за комендант на Клисура. Подоцна неговата чета успеала да задржи една турска офанзива од Костур кон Маврово. По востанието се префрлил во Бугарија и се занимавал со трговија.

За време на избувнувањето на Првата балканската војна во 1912 година бил војвода на чета №17 на Македонско-одринските доброволни чети, составена од 12 лица. Преминал во Костурско заедно со четите на Георги Попхристов, Павел Христов и Христо Цветков. Дејствувал со четата на Васил Чекаларов, а  потоа и во походот на Здружената партизанска чета на Македонско-одринските доброволни чети кон Костурско во 1913 година. После тоа преминал во Тиквешијата, каде учествувал во Тиквешкото востание.

За време на  Првата светска војна служел во Петтиот пешадиски македонски полк на еденаесеттата македонска воена дивизија на бугарската армија. Учествувал во дејноста на Илинденската организација. Починал од  болест во 1933 година во Софија, Бугарија.

## Галерија

Податотека:Marko Ivanov.JPG|Марко Иванов
Податотека:Marko Ivanov Palior desno.jpg|Марко Иванов (десно) и Манол Розов (во средината)
Податотека:Nikola Andreev Marko Ivanov.jpg|Никола Андреев и Марко Иванов]]


## Наводи

Категорија:Луѓе од Паљор
Категорија:Дејци на ВМОРО
Категорија:Македонски војводи
Категорија:Учесници во Тиквешкото востание
Категорија:Македонски преселници во Софија
Категорија:Борци против грчката вооружена пропаганда во Македонија
Категорија:Учесници во Илинденското востание
Категорија:Починати во 1933 година
Јанко Цаца

**Јанко Цаца** (роден во  во Битола - починал во   во ) — македонски правник и адвокат.

## Животопис

Јанко Цаца е роден во 1881 година во Битола, каде завршил и гимназија. Дипломирал на Правниот факултет во Атина околу 1903 година.

Со адвокатура почнал да се занимава уште од 1911 година, отворајќи своја канцеларија во Битола. Како адвокат, Цаца одржувал контакти и застапувал многу странки од Солун, Софија и Атина, користејќи го одличното познавање на грчкиот јазик. Во Битола работел до 1939 година кога се преселил во Прилеп каде ја наследил адвокатската канцеларија на неговиот роднина адвокатот Атанас Таче Тасиќ. Во периодот од 1941 до 1944 година, Цаца работел како адвокат во Прилеп и таквата положба ја искористил да се ангажира во револуционерните организации во Прилеп и Крушево, како еден од организаторите на културните активности и подготвувањето на дописи за анимирање на населението во борбата за ослободување.

Во 1945 година, Јанко Цаца е еден од првите повоени македонски адвокати кој се запишал во Именикот на адвокатите на Адвокатската комора на Македонија со седиште на адвокатската канцеларија во Прилеп, каде работел до 1950 година.

Починал во Скопје во 1968 година.

## Наводи

Категорија:Родени во 1881 година
Категорија:Починати во 1968 година
Категорија:Правници од Битола
Свен Ерик Бистрем

**Свен Ерик Бистрем** (; р. ) — норвешки професионален друмски велосипедист, кој вози за UCI World Tour екипата . Во 2014 година станал светски друмски првак под 23 години.

Потпишал со континенталната екипа Тим Естер Хус-Ридли во 2012 година. За  потпишал како стажант во август 2014 година, додека со професионален договор почнал од 2015 година. Бил именуван во почетниот состав за Вуелта а Еспања 2016. Исто така возел на Вуелта а Еспања 2017, но се повлекол од трката поради скршено рамо на седмата етапа.

Од 2018 година ќе вози за  со кој потпишал првичен двегодишен договор. Во јули 2019 година бил вклучен во почетниот состав за Тур де Франс 2019.

## Достигнувања

;2009
: 1. 20п Краен пласман ГП Гренланд
::1. Етапа 2
: 2. ГП Рингерике (јуниори)
: 2, У6 Сајкл Тур Тидахом (јуниори)
;2010
: 3. Национално јуниорско друмско првенство
: 10. Краен пласман Реџо-Тур (јуниори)
::1. Етапа 3
;2011
: 5. Трка Химерланд
;2012
: 1. Трка околу Франкфурт под 23 години
: 2. Национално друмско првенство под 23 години
: 8. Рогаланд ГП
;2013
: 3. Национално друмско првенство под 23 години
: 4. Класик Барони Бреда
: 7. ГП Рингерике
;2014
: 1. 20п Светско друмско првенство под 23 години
: 2. ГП Рингерике
: 3. Трка околу Франкфурт
: 6. ГП Хаделанд
: 6. Класик Барони Бреда
: 7. ЗЛМ Тур
: 9. Ронде ван Дренте
: 10. Краен пласман Трка околу Норвешка
: 10. Краен пласман Трка на Фјордови
: 10. Трка околу Фландрија под 23 години
;2015
: 1. Пролог (ТТТ) Трка околу Австрија
: 1. 20п Младински пласман Сиркут Сиклуст Сарт
;2016
: 7. Ле Самин
: 8. Краен пласман Трка околу Катар
;2017
: 2. Национално друмско првенство
;2020
: 1. 20п Национално друмско првенство
;2021
: 6. Трофео Калвија
: 10. Краен пласман Трка околу Норвешка
;2022
: 9. Краен пласман Волта ао Алгарве

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1992 година
Категорија:Живи луѓе
Категорија:Норвешки велосипедисти
Категорија:Велосипедисти на Летните олимписки игри 2016
Категорија:Олимписки велосипедисти на Норвешка
Софи Кинсела

Маделен Софи Викам, мом. Таунли (, nee. *Townley*), позната под името **Софи Кинсела** () ( – ) — британска писателка.

Категорија:Англиски писатели
Категорија:Луѓе од Лондон
Љубовната песна на Џ. Алфред Пруфрок

**Љубовната песна на Ј. Алфред Пруфрок и други согледувања** (англиски: *The Love Song of J. Alfred Prufrock and Other Observations*) - збирка песни на англискиот поет Т. С. Елиот, за првпат објавена во 1917 година од издавачката куќа „Егоист“ (*The Egoist Ltd.*) од Лондон.

## Содржина
Збирката содржи вкупно 12 песни, вклучувајќи и некои од најдобрите и најпознатите песни на Т.С. Елиот, како што се: „Љубовната песна на Ј. Алфред Пруфрок“, „Портрет на дама“ (*Portrait of a Lady*), „Воведи“ (*Preludes*), „Рапсодија во ветровита ноќ“ (*Rhapsody on a Windy Night*) итн. Некои песни во збирката претходно биле објавени самостојно, во разни списанија. На пример, песната „Љубовната песна на Алфред Ј. Пруфрок“била објавена во 1915 година, кога списанието „Поезија“ од Чикаго ја објавило по препорака од неговиот европски дописник, Езра Паунд. Во таа прилика, Паунд напишал писмо до главната уредничка на списанието, Хериет Монро, наведувајќи: „Елиот ми ја испрати најдобрата песна од некој Американец што до сега сум ја имал (во рацете) или сум ја видел... ќе ја имате за неколку дена. Тој е единствениот Американец за кој знам дека го постигнал она што можам да го наречам адекватна подготовка за пишување...и запаметете ја оваа дата (30.9.1914) во бележникот“.

## За збирката
Збирката е посветена на Жан Верденал (*Jean Verdenal*), кој погинал во 1915 година, во Битката кај Дарданелите, за време на Првата светска војна. Под посветата, Елиот ги ставил следниве стихови:

Or puoi la quantitate

comprender dell' amor ch'a te mi scalda,

quando dismento nostra vanitate,

trattando l'ombre come cosa salda.

## Критички осврт кон збирката
Непосредно по појавувањето, збирката била неповолно дочекана од книжевната критика. Така, во една непотпишана критика во „Литературниот додаток на Тајмс“ (*The Times Literary Supplement*) од 21 јуни 1917 година било наведено: „Фактот што овие работи се случиле во умот на господинот Елиот сигурно дека е од најмала важност за кого било, дури и за него самиот. Сигурно е дека немаат никаква врска со поезија...“

## Наводи

Категорија:Дела на Т. С. Елиот
Стерјо Стерјовски

**Стерјо Стерјовски** познат како  **Стерио** или **Стерко** (, Смрдеш, Костурско - , ) — македонски револуционер, костурски војвода на Внатрешната македонско-одринска револуционерна организација.

## Животопис
Стерјовски е роден во влашко семејство во 1876 година во костурското село Смрдеш, Егејска Македонија. Завршил трет клас и во 1902 година станал четник во Македонија.

За време на Илинденското востание бил реонски војвода во Костурскиот крај. На 31 март заедно со својата чета и четата на Васил Чекаларов учествувал во битка против османлиска војска, на врвот Локвата, во која Стерјовски бил тешко ранет. На 29 август 1903 година исто така со Чекаларов, дале голем отпор кај костурското село Апоскеп. Стерјовски загинал во битка со андарти во Преспаско во мај 1905 година. Во истата битка учествувале и Христо Цветков, Никола Кузинчев, Пандо Кљашев, Атанас Кршаков и Митре Влаот.


Податотека:Mitre vlaha cheta.jpg|Четите на Атанас Кршаков и Митре Влаот. Стерјовски е првиот седнат од лево на десно
Податотека:Steryo Steryovski Konomladi IMARO.JPG|Стерјо Стерјовски


## Наводи

Категорија:Луѓе од Смрдеш
Категорија:Дејци на ВМОРО
Категорија:Македонски Власи
Категорија:Македонски војводи
Категорија:Борци против грчката вооружена пропаганда во Македонија